Kroppen er tett, og noe lengre enn mankehøyden. Rett, sterk og muskuløs rygg, dypt bryst og lang hals. Pelsen skal være rikelig og ensfarget; dekkhårene er som regel sorte, mens underulla er bjørnebrun, brun eller kombinasjon av disse. Hvitt i bryst, på haletippen og labbene er tillatt. Pelsen er tolags og består av et ytre lag med strittende, delvis utstående dekkhår, og et lag med tett isolerende underull innerst. Dekkhårene skal danne krave rundt nakke og hals.